open-index/open-wikipedia-markdown huggingface dataset:
Kymmenes kevät

**Kymmenes kevät** on vuonna 1993 ilmestynyt Yön yhdeksäs studioalbumi. Sen kappaleista *Angelique* on suomennos The Hooters -yhtyeen vuoden 1987 hitistä *Johnny B*. Levyltä löytyy myös *Likaiset legendat III*, joka on jatkoa Yön debyyttialbumilta *[[Varietee (albumi)|Varietee]]* löytyville *Likaiset legendat I ja II* -kappaleille. Ensinmainitusta on levyllä uusi versio, mutta esimerkiksi Olli Lindholm ei enää jälkeenpäin ole pitänyt sen tekemistä hyvänä ajatuksena. Jussi Hakulinen ja Kinsky äänitti oman versionsa *Monica:sta* ennen sen päätymistä Yölle.

Levy nousi Suomen albumilistalle neljän viikon ajaksi, ollen korkeimmillaan sijalla 30. *Kymmenes kevät* oli Yön ensimmäinen albumi, josta ei ilmestynyt vinyylijulkaisua.

## Kappaleet
# 
# 
# 
# 
# 
# 
# 
# 
# 
# 
# 

## Muusikot
;Yö
* Olli Lindholm – laulu
* Jani Viitanen – kitara, kosketinsoittimet, taustalaulu
* Jesu Hämäläinen – basso, kosketinsoittimet, sekvensseri
* Frogley – rummut, taustalaulu, laulu (8)
;Vierailijat
* Mikko Kangasjärvi – kosketinsoittimet (1, 4, 5, 7, 9), haitari (2, 5)
* Otto A. – sekvensseri (5)
* Safka Pekkonen – kosketinsoittimet (6, 11)
* Ari Toikka – kitara (11)

## Lähteet
*YÖ: KYMMENES KEVÄT Finnmusic.
*KYMMENES KEVÄT Likaiset Legendat.

### Viitteet

## Aiheesta muualla
* ''Kymmenes kevät'' discogs.com -sivustolla
McLaren Group

**McLaren Group** (vuosina 2015–2017 **McLaren Technology Group**) on Ron Dennisin perustama konserni, johon kuuluvat yhtiöt keskittyvät enimmäkseen Bruce McLarenin perustaman McLarenin Formula 1 -liiketoiminnan ympärille. Konsernin päämaja sijaitsee McLaren Technology Centreksi kutsutussa kompleksissa Wokingissa, Isossa-Britanniassa.

## McLaren Groupiin kuuluvat yritykset
* McLaren Racing. Yritys, joka on Team McLaren -nimisen F1-tiimin takana.
* McLaren Automotive. Urheiluautojen suunnittelua ja tuotantoa. Fuusioitui aiemmista yhtiöistä McLaren Cars ja McLaren Composites. McLaren Cars valmisti aikoinaan McLaren F1 -superautoa. McLaren Composites puolestaan harjoitti komposiittirakenteiden suunnittelua ja tuotantoa. Tällä hetkellä McLaren Automotive valmistaa mm. Mercedes-Benz SLR McLaren -urheiluautoa DaimlerChryslerin kanssa.
* McLaren Electronic Systems. Elektronisten laitteiden suunnittelua ja alihankintaa useille eri moottoriurheilun aloille.
* McLaren Applied Technologies. Toimii sovelluskehittäjänä muiden McLaren-konsernin yhtiöiden tarpeisiin.
* McLaren Marketing. Perustettiin alun perin palvelemaan yhteistyökumppaneiden tarpeita.
* Absolute Taste. Järjestää paremman tason ateriapalveluja Team McLarenille.
* Lydden Circuit. Ratayhtiö Britanniassa.

Vuodesta 1995 DaimlerChrysler (ent. Daimler-Benz) on toimittanut brittiläiset Ilmorin moottorit McLarenin F1-tiimille Mercedes-Benz -merkkisinä. Tammikuussa 2000 DaimlerChrysler osti 40 % osuuden konsernista Ron Dennisin ja TAG Groupin molempien omistaessa 30 %. http://www.daimlerchrysler.com/dccom/0,,0-5-7153-1-9833-1-0-0-0-0-0-8-7145-0-0-0-0-0-0-1,00.html

## Lähteet
Trans-2-buteeni

**Trans-2-buteeni** on eräs buteenin (C4H8) 6:sta isomeeristä. Se on veteen liukenematon. Trans-2-buteenin moolimassa on 56,1 g/mol, sulamispiste −105 °C, kiehumispiste 1 °C, tiheys 0,6 g/cm3, itsesyttymislämpötila 324 °C ja CAS-numero 624-64-6. 

Trans-2-buteenin isomeerisia muotoja ovat 1-buteeni (n-buteeni), cis-2-buteeni, syklobutaani, metyylisyklopropaani ja 2-metyylipropeeni (isobuteeni)

Trans-2-buteenia esiintyy hiilivetyjen krakkauksessa muodostuvissa kaasuseoksissa ja butaanin dehydrauksen tuloksena. Yhdiste voidaan erottaa 1-buteenista ja isobuteenista yksinkertaisella tislauksella. Cis-2-buteenia käytetään alkylaatin, 2-butanolin, butadieenin ja pentanolien valmistuksessa. Trans-2-buteeni on cis-2-buteenia termodynaamisesti pysyvämpi yhdiste, joksi cis-2-buteeni helposti isomeroituu.

## Lähteet

## Aiheesta muualla

*
Hyviä vuosia

**Hyviä vuosia** on vuonna 1994 ilmestynyt Yön kymmenes studioalbumi. Se sisältää muun muassa ensimmäiset Pauli Hanhiniemen yhtyeelle tekemät sanoitukset sekä coverversion Pelle Miljoona Oy:n kappaleesta ”Koska sydän sanoi niin”. 

Levyn tunnetuin kappale on Juice Leskisen tilaustyönä sanoittama ”Ihmisen poika”, joka kertoo Olli Lindholmin pojasta. Kappaleen nimessä esiintyvä ”Ihmisen Poika” tulee Raamatusta, mutta mitään uskonnollista laulussa ei Leskisen mukaan ole. Studiossa mukana ollut Pauli Hanhiniemi on kertonut vielä tehneensä sen tekstiin joitakin pieniä muutoksia yksittäisten sanojen osalta. Laulun jatko-osana voidaan pitää vuonna 1997 *[[Pirstaleet]]*-albumilla julkaistua kappaletta ”Hetki kahden”. 

## Kappaleet
# 
# 
# 
# 
# 
# 
# 
# 
# 
# 
# 

## Muusikot
;Yö
* Olli Lindholm – laulu, kitara (11)
* Jani Viitanen – kitara, kosketinsoittimet, taustalaulu
* Jesu Hämäläinen – bassokitara, sekvensseri, syntetisaattori
* Frogley – rummut, taustalaulu
;Vierailijat
* Mikko Kangasjärvi – piano (4, 7)
* Klamydia – taustalaulu (5)
* Salla Mertsalo – viulu (3)
* Pelle Miljoona – laulu (5)
* Ari Taskinen – kosketinsoittimet (5, 6)
* Jykä Telilä – slidekitara (10)
* Vince – sekvensseri (2, 4)
* Vähis – taustalaulu (5, 8)

## Lähteet
*YÖ: HYVIÄ VUOSIA Finnmusic.
*HYVIÄ VUOSIA Likaiset Legendat.

### Viitteet

## Aiheesta muualla
* ''Hyviä vuosia'' discogs.com -sivustolla
August Wilhelm Anton von Gneisenau

**Kreivi August Wilhelm Anton von Gneisenau** (27. lokakuuta 1760, Schildau, Saksi – 23. elokuuta 1831, Posen, nykyinen Poznań Puolassa) toimi preussilaisena sotamarsalkkana (1825). Hän osallistui Pohjois-Amerikan vapaussotaan Englannin puolella ja siirtyi 1786 Preussin armeijaan. 

Von Gneisenau saavutti kuuluisuutta Kolbergin linnoituksen puolustajana 1807. Rauhanteon jälkeen hän työskenteli uudistaakseen preussilaista armeijaa. Sodan puhjettua Ranskan kanssa von Gneisenau toimi 1813-1815 Blücherin esikuntapäällikkönä ja vaikutti ratkaisevasti tämän tekemiin päätöksiin.
Täältä tulee Yö...live

**Täältä tulee Yö...live** on marraskuussa 1993 ilmestynyt Yön livealbumi. Vaikka se on kansitekstien mukaan äänitetty Kuopion Maxim's-ravintolassa, Alavuden nuorisoseurantalolla ja Köyliön Lallintalolla, ovat kaikki kappaleet käytännössä peräisin Köyliön konsertista, koska kahdelta ensimmäiseltä ei juurikaan saatu taltioitua käyttökelpoista materiaalia. Ainoastaan levyn loppuun piilotettu versio Hurriganesin kappaleesta *[[It Ain't What You Do]]* sekä yksi välispiikki ovat Kuopion ja Alavuden keikoilta. 

Hurriganesin lisäksi albumi sisältää versiot Ratsian ja Pelle Miljoona Oy:n kappaleista *Täältä tulee yö* ja *Hyvää yötä maailma*, jotka tuohon aikaan aloittivat ja lopettivat yhtyeen keikat. Lisäksi kuullaan Yön rumpalina toimineen Frogleyn entisen yhtyeen Skädämin 1980-luvun hitti *Katujen kuningatar*. Levyllä vierailee myös Jussi Hakulinen , joka laulaa kappaleen Yhden illan varietee. 

Levy nousi Suomen albumilistalla sijalle 32 viikolla 52/1993.

## Kappaleet
Albumin kansiteksteihin merkittyjen 17 kappaleen lisäksi levyn loppuun on piilotettu *It Ain't What You Do*, joka alkaa noin neljän minuutin hiljaisuuden jälkeen. 

#
#
#
#
#
#
#
#
#
#
#
#
#
#
#
#
#
#

## Muusikot
;Yö
* Olli Lindholm – laulu
* Jani Viitanen – kitara, taustalaulu, laulu (18)
* Jesu Hämäläinen – basso, kosketinsoittimet, sekvensseri
* Frogley – rummut, taustalaulu, laulu (8)
;Vierailijat
* Jussi Hakulinen – laulu (9)
* Mikko Kangasjärvi – haitari (5), piano (8)
* Marko Stenström – piano (6, 11)

## Lähteet
*YÖ: TÄÄLTÄ TULEE YÖ... LIVE Finnmusic.
*TÄÄLTÄ TULEE YÖ... LIVE Likaiset Legendat.

### Viitteet

## Aiheesta muualla
* ''Täältä tulee Yö...live'' discogs.com -sivustolla
Johan Vitali

**Johan Henrik Vitali** (26. kesäkuuta 1872 Temmes – 15. helmikuuta 1940 Helsinki) oli suomalainen kunnanlääkäri ja lahtelainen kunnallispoliitikko, joka osallistui Suomen sisällissodan tapahtumiin Lahdessa. Hän oli Lahden kaupunginvaltuuston ensimmäinen puheenjohtaja.

Johan Vitalin tytär Kyllikki (1901–1963) oli naimisissa arkkitehti Robert Tikkasen kanssa. Heidän poikansa oli kirjailija ja taiteilija Henrik Tikkanen, joka omaelämäkerrallisessa romaanissaan *Kulosaarentie 8* (1975) kuvaa laajasti myös äidinisäänsä. 

Johan Vitalin nuorempi veli oli maanmittausinsinööri Veikko Vitali, jonka tytär oli korusuunnittelija Liisa Vitali.

## Lähteet
Niilo Lappalainen

**Niilo Lappalainen** (22. marraskuuta 1927 Heinjoki – 17. heinäkuuta 2001) oli Suomen puolustusvoimien eversti ja sotakirjailija. 

Helsingin Tähtitorninvuorella ltR 1:n ilmatorjuntajoukoissa palvellut 16-vuotias Lappalainen lähti syksyllä 1944 yhdessä viiden muun nuorukaisen kanssa Pohjois-Suomen ja Norjan kautta Saksaan liittyäkseen SS-joukkoihin. Näistä vaiheistaan Lappalainen kertoi kirjassaan *Vaarallisilla teillä* (1998).

Hän palveli urallaan puolustusvoimissa muun muassa reserviupseerikoulussa vuosina 1949–1955 ja pääesikunnassa kolmeen kertaan yhteensä noin viidentoista vuoden ajan. Hän oli myös rannikkojääkäripataljoonan komentajana 1970–1972. Hän erosi puolustusvoimien palveluksesta 1980, minkä jälkeen hän aloitti työnsä suomentajana ja kirjailijana. Hänet on kirjallisista ansioistaan palkittu kenraali Hannes Ignatiuksen kadettisäätiön kirjallisuuspalkinnon vuosina 1963, 1965 ja 1984.

## Tuotanto
*
*
*
*
*
*
*
*
*
*
*
*
* Aselevon jälkeen (1997)
* Vaarallisilla teillä (1998)
*
* Karjalaisperhe sodan kiroissa (2000)

## Suomennokset
* Toisen maailmansodan kommandojoukot (1982), Werner Brockdorff (Geheimkommandos des zweiten Weltkrieges, 1967)

## Lähteet
Jussi 69

**Jussi 69** (oik. **Jussi Heikki Tapio Vuori**, s. 11. heinäkuuta 1972 Helsinki) on suomalaisen The 69 Eyes -rockyhtyeen rumpali. Hän on ollut mukana kaikilla The 69 Eyesin albumeilla (tuli bändiin Loton tilalle toisen singlen julkaisun jälkeen). Ennen The 69 Eyesia Jussi soitti Hangman Jury -nimisessä bändissä. Lisäksi hän on tehnyt DJ-keikkoja ympäri maailmaa.

Vuonna 1996 Jussi 69 soitti rumpuja Briard-yhtyeen comeback-kokoonpanossa taiteilijanimellä Jussi Jetson. Kokoonpano julkaisi albumin *Briard Revisited*. Vuonna 2001 Jussi 69 poseerasi *Takorautaa – rock and roll -vuosikalenteri 2002* -seinäkalenteria varten, jonka julkaisija oli ohjelmatoimisto Crazy Diamond. Kalenterin tuotto meni hyväntekeväisyyteen. Vuonna 2003 Jussi 69 soitti rumpuja Gimmel-yhtyeen musiikkivideolla *Roviolla*, varsinaisessa kappaleessa hän ei soita rumpuja.

Vuonna 2008 Jussi 69 sai oman radio-ohjelman *The Night of the Vampires* (myöhemmin *Rock n roll Circus*) Radio Rock -kanavalle. Nykyään Jussi 69 juontaa Radio Rockilla *Jussi 69:n Lauantaibrunssi* -ohjelmaa. Hän oli mukana myös Nelosen *[[Hurtta ja stara]]* -televisio-ohjelmassa. Vuonna 2013 hän tuomaroi Suomen Idolsin seitsemännellä tuotantokaudella.

## Yksityiselämä

Vuorella on täysi-ikäinen tytär. Vuori omistaa The Riff -nimisen ravintolan Helsingissä.

## Diskografia
### The 69 Eyes
**[[Bump ’n’ Grind]]* (1992)
**[[Motor City Resurrection]]* (1994)
**[[Savage Garden (albumi)|Savage Garden]]* (1995)
**[[Wrap Your Troubles in Dreams]]* (1997)
**[[Wasting the Dawn]]* (1999)
**[[Blessed Be]]* (2000)
**[[Paris Kills]]* (2002)
**[[Framed in Blood - The Very Blessed of the 69 Eyes]]* (2003)
**[[Devils (albumi)|Devils]]* (2004)
**[[Angels (albumi)|Angels]]* (2007)
**[[Hollywood Kills – Live at the Whisky a Go Go]]* (2008)
**[[Back in Blood]]* (2009)
**[[X (The 69 Eyesin albumi)|Х]]* (2012) 
**[[Universal Monsters]]* (2016)
**[[West End (albumi)|West End]]* (2019)

## Lähteet

## Aiheesta muualla
* 
* 
* The 69 Eyesin kotisivun diskografian maininta Briardin levystä 
* Takorautaa-kalenterin tiedot 
* Hurtta ja stara -ohjelman tiedot
Massimo Oddo

**Massimo Oddo** (s. 14. kesäkuuta 1976 Città Sant'Angelo, Pescara, Italia) on italialainen jalkapalloilija ja valmentaja. Hän pelasi Italian maajoukkueessa yhden ottelun sekä EM-kisoissa 2004 että MM-kisoissa 2006. Kaikkiaan hän pelasi 34 maaottelua ja teki niissä yhden maalin. Oddon pelipaikka oli oikea laitapuolustaja. Hänen isänsä, Francesco Oddo, on myös ollut jalkapalloilija ja jalkapallovalmentaja.

Oddo on vuodesta 2015 valmentanut Pescaraa, Udinesea ja Crotonea.

## Lähteet

## Aiheesta muualla
* Profiili Yahoo! UK-sivustolla 
* Profiili UEFA-sivustolla 
* Profiili Voetbal International-sivustolla 
* Maajoukkuen tilastotiede Italian jalkapalloliiton sivustolla
Kuutioluku

**Kuutioluku** on positiivinen kokonaisluku, joka on muotoa n^3, jossa *n* on positiivinen kokonaisluku. Esimerkiksi 27 on kuutioluku, koska 3^3 = 27. Kuutioluku saa nimensä siitä, että sen osoittamasta määrästä pisteitä voidaan muodostaa kuution muotoinen kappale.

Kymmenen ensimmäistä kuutiolukua ovat 1, 8, 27, 64, 125, 216, 343, 512, 729 ja 1000.

Kuutioluvuille on olemassa generoiva funktio \frac{x(x^2+4x+1)}{(x-1)^4} = x+8x^2+27x^3+64x^4+ \ldots

Jokainen positiivinen kokonaisluku voidaan muodostaa enintään yhdeksän positiivisen kuutioluvun summana. Jos negatiivisetkin kuutioluvut sallitaan, jokainen kokonaisluku voidaan muodostaa enintään viiden kuutioluvun summana.

Kuusikulmiopyramidiluvut ovat samat kuin kuutioluvut.

## Katso myös
* kuutio (algebra)
* taksiluku

## Lähteet
1-buteeni

**1-buteeni** eli **n-buteeni** on eräs buteenin (C4H8) 6:sta isomeeristä. Se on veteen liukenematon. 1-buteenin moolimassa on 56,1&nbsp;g/mol, sulamispiste &minus;185&nbsp;°C, kiehumispiste &minus;6&nbsp;°C, itsesyttymislämpötila 385&nbsp;°C ja CAS-numero 106-98-9. Yhdiste kuuluu alkeeneihin.

1-buteenin isomeerisia muotoja ovat cis-2-buteeni, trans-2-buteeni, syklobutaani, metyylisyklopropaani ja 2-metyylipropeeni eli isobuteeni.

1-Buteenia muodostuu sivutuotteena butaanista krakkauksen yhteydessä sekä eteenin valmistuksen sivutuotteena. 1-buteeni voidaan erottaa 2-buteenista tislaamalla, mutta isobuteenia ei näin saada siitä erilleen vaan on käytettävä liuotinuuttoa. 1-Buteenista valmistettavia yhdisteitä ovat muun muassa 2-butanoli, butadieeni, tetrahydrofuraani eli butyleenioksidi, pentanolin eri isomeerit ja alkylointituotteina saatavat heoteenit. 1-Buteenista valmistetaan isotaktista poly-1-buteenia Ziegler–Natta-katalyyttien avulla ja se on ainoa buteenin isomeereista, josta voidaan saada isotaktista polymeeriä tällä menetelmällä. 1-Buteenia käytetään myös kloorattujen butaanijohdannaisten valmistamiseen.

## Lähteet

## Aiheesta muualla
*
*PubChem: 1-Butene 
*ChemBlink: 1-Butene
Televiziunea Română

**Televiziunea Română** (tai **TVR**) on kansallinen koko maassa näkyvä kaupallinen televisiokanava Romaniassa. Kanava aloitti toimintansa 31. joulukuuta 1956.
Televiziunea Română omistaa kanavat TVR 1, TVR 2, TVR ja TVR Cultural.

Kaikki kanavan ohjelmat ovatromaniaksi. 

## Aiheesta muualla

* Televiziunea Română
Gentile da Fabriano

**Gentile da Fabriano** (oikealta nimeltään Gentile di Niccolo di Giovanni Massi), italialainen taidemaalari. Syntyi (luultavasti) ennen vuotta 1370 lähellä Fabrianon kaupunkia. Hänen äitinsä kuoli pojan ollessa nuori ja isä, Niccolò di Giovanni Massi vetäytyi luostariin, jossa tämä kuoli vuonna 1385. 

Nuori Fabriano työskenteli eri puolilla Italiaa, suurimmaksi osaksi Toscanassa. Vuonna 1408 hän työskenteli Venetsiassa. Hänen tuona aikana dogen palatsiin maalaama fresko on tuhoutunut. Siirryttyään Firenzeen hän maalasi kenties kuuluisimman teoksensa, *Kuninkaiden kumarruksen* 1423. 

Kierreltyään eri puolilla Italiaa hän saapui lopulta Roomaan, jossa hän kuoli 1427 maalatessaan freskoa (tuhoutunut). Perimätiedon mukaan hänet olisi haudattu Firenzeen, mutta taiteilijan hauta koki useiden freskojensa kohtalon – se on kadonnut. 

Fabrianon teokset edustavat goottilaista tyyliä. Fabrianon teoksissa on lyyristä uskonnollista tunnetta, jota sävyttää pehmeä viivarytmi, valoisat yksityiskohdat ja hienojen yksityiskohtien loistelias runsaus. 

## Lähteet
Kuusikulmioluku

**Kuusikulmioluku** on positiivinen kokonaisluku, joka on muotoa n(2n - 1), jossa *n* on positiivinen kokonaisluku. Esimerkiksi 15 on kuusikulmioluku, koska 3(2\cdot 3 - 1) = 15.

Kuusikulmioluku saa nimensä siitä, että sen osoittamasta määrästä pisteitä voidaan muodostaa sisäkkäisistä kuusikulmioista koostuva kuvio alla olevan kaavion mukaisella tavalla. Kaikissa sisäkkäisissä kuusikulmioissa on kaksi sivua yhteiset.

Kuusikulmioluku on yksi monikulmioluvuista. Ensimmäiset kymmenen kuusikulmiolukua ovat 1, 6, 15, 28, 45, 66, 91, 120, 153 ja 190.

Jokainen kuusikulmioluku on myös kolmioluku.

## Katso myös
* Keskitetty kuusikulmioluku

## Lähteet
Peugeot 307 WRC

**Peugeot 307 WRC** tuli rallipoluille vuonna 2004 menestyksekkään Peugeot 206 WRC:n seuraajana. Merkittävää 307 WRC:ssä oli, että se oli kehitetty kilpa-autoksi Peugeot 307 CC:n pohjalta, joka on avoauto. Kilpa-autossa avokaton sijaan käytettiin kiinteää kovaa kattoa, jossa on mukana kaikki tieversion tuet.
Kilpa-autoa varten katon osat oli lukittava pulteilla, mutta katon avaamisen mekanismi ja sähkömoottori voitiin poistaa.

Alusta asti autoa vaivasivat vaihdelaatikko-ongelmat, eivätkä sen ajo-ominaisuudet sopineet Peugeot’n tehdastiimin kuljettajille. Kaudella 2004 tallin kuljettaja Marcus Grönholm voitti Kyproksen rallin, mutta hänen suorituksensa hylättiin auton sääntöjenvastaisen vesipumpun vuoksi (myös tallikaveri Harri Rovanperä hylättiin). Seitsemän palkintosijan ja Suomen rallin voiton jälkeen Peugeot oli valmistajien MM-pisteissä neljäs. Kausi 2005 toi enemmän menestystä, ja Peugeot oli tiukasti mukana taistelussa valmistajien mestaruudesta, ja se jopa johti MM-sarjaa Suomen rallin jälkeen, mutta Markko Märtinin lopetettua ralliuransa Peugeot’n mahdollisuudet heikkenivät, ja lopulta Peugeot oli valmistajien MM-pisteissä toinen. Suomen ja Japanin rallin voittanut Marcus Grönholm oli kuljettajien MM-pisteissä kolmas, tasapisteissä kakkossijalla olleen Petter Solbergin kanssa. Walesin rallissa auto oli osana tragediaa, kun Markko Märtinin kartanlukija Michael Park menehtyi rajussa ulosajossa auton osuttua kylki edellä puuhun. Tehdastallina auton käyttö jäi lyhytaikaiseksi, sillä autonvalmistaja PSA vetäytyi sarjasta kauden 2005 jälkeen ja vei mukanaan Peugeot’n ja Citroënin tehdastallit.

307 WRC -auto ei tehtaan vetäytymisen myötä kuitenkaan kokonaan kadonnut rallipoluilta, vaan se siirtyi yksityistallien käyttöön. Esimerkiksi Gianluigi Galli, Toni Gardemeister, Manfred Stohl ja Henning Solberg ajoivat yksityistallien Peugeot 307 WRC:lla. Kaudella 2006, yksityistallien 307 WRC:lla ajettiin seitsemän palkintosijoitusta ja Manfred Stohl oli näyttävästi kuljettajien MM-pisteissä neljäs.

Kaiken kaikkiaan autolla on voitettu kolme MM-rallia ja 26 palkintosijoitusta.

## Rallin MM-sarjan tulokset
()

## MM-rallivoitot
#  Suomen ralli 2004 –  Marcus Grönholm / Timo Rautiainen
#  Suomen ralli 2005 –  Grönholm / Rautiainen
#  Japanin ralli 2005 –  Grönholm / Rautiainen

## Lähteet

## Aiheesta muualla

* https://www.ultimatecarpage.com/car/1713/Peugeot-307-CC-WRC.html
Bolivian jalkapallomaajoukkue

**Bolivian jalkapallomaajoukkue** edustaa Boliviaa kansainvälisissä kilpailuissa. Joukkue toimii Conmebolin jäsenen, Bolivian jalkapalloliiton alaisuudessa. Suurimmat kansainväliset menestykset ovat Etelä-Amerikan mestaruuden voitto 1963 sekä selviytyminen MM-kisoihin vuosina 1930, 1950 ja 1994.

## Arvokisat
### MM-kisat
*1930 - Alkulohko, 12. sija
*1934 - *ei osallistunut*
*1938 - *ei osallistunut*
*1950 - Alkulohko, 13. sija
*1954 - *ei osallistunut*
*1958 - *ei osallistunut*
*1962–1990 - *ei selviytynyt karsinnoista*
*1994 - Alkulohko, 21. sija
*1998–2018 - *ei selviytynyt karsinnoista*

### Copa América

*1916–1925 - *Ei osallistunut*
*1926 - 5. sija
*1927 - 4. sija
*1929–1942 - *Ei osallistunut*
*1945 - 6. sija
*1946 - 6. sija
*1947 - 7. sija
*1949 - 4. sija
*1953 - 6. sija
*1955–1957 - *Ei osallistunut*
*1959 - 7. sija
*1959 - *ei osallistunut*
*1963 - **mestari**
*1967 - 6. sija
*1975 - 1. kierros

*1979 - 1. kierros
*1983 - 1. kierros
*1987 - 1. kierros
*1989 - 1. kierros
*1991 - 1. kierros
*1993 - 1. kierros
*1995 - puolivälierät
*1997 - loppuottelu
*1999 - 1. kierros (9. sija)
*2001 - 1. kierros (11. sija)
*2004 - 1. kierros (9. sija)
*2007 - 1. kierros (10. sija)
*2011 - 1. kierros
*2015 - puolivälierät

## Tunnettuja pelaajia
*Julio César Baldivieso
*Joaquin Botero
*Milton Coimbra
*Marco Etcheverry
*Limberg Gutierrez
*Jaime Moreno
*Erwin Sánchez
*Marco Sandy
*Carlos Leonel Trucco
*Victor Ugarte

## Peliasu
Bolivian virallinen peliasu koostuu vihreästä paidasta, valkeista shortseista ja vihreistä sukista. Vieraspeliasussa paidan ja housujen värit ovat päinvastoin.

## Lähteet

## Aiheesta muualla
*Futboliviano
Klaus Alinen

**Klaus Alinen** (s. 22. helmikuuta 1981 Pori) on suomalainen amerikkalaisen jalkapallon pelaaja. Sisempänä laitahyökkääjänä pelaavan Alisen pituus on 198&nbsp;cm ja paino 118&nbsp;kg.

Alinen aloitti amerikkalaisen jalkapallon pelaamisen Pori Bears -seurassa 1999. Bearsin jälkeen hän edusti Seinäjoen Crocodilesia ja Turku Trojansia ennen kuin siirtyi NFL Europan kentillä Berlin Thunderiin.

Alinen teki sopimuksen NFL-liigassa pelaavan Atlanta Falconsin kanssa. Alinen ei kuitenkaan päässyt Atlantan pelaavaan kokoonpanoon ennen vuoden 2006 varsinaisen kauden alkua. Huhtikuussa 2007 hän siirtyi Suomen Vaahteraliigaan yksivuotisella sopimuksella Sea City Stormiin. Alinen palasi Pori Bearsiin kaudella 2008 ja myöhemmin päätti uransa seurassa.

Pelaajauransa jälkeen Alinen on valmentanut Suomen maajoukkuetta ja Pori Bearsia.

Alinen nimettiin 23. henkilönä syyskuussa 2015 SAJL:n Hall of Fameen.

Alisen poika Olaus Alinen on myös amerikkalaisen jalkapallon pelaaja.

## Lähteet
Pirkkalan Viri

**Pirkkalan Viri**, *PirVi*, on pirkkalainen 1944 perustettu urheiluseura. Sen nykyisiin lajeihin kuuluu lentopallo, koripallo, jalkapallo ja kuntourheilu. Seuralla on ollut toimintaa monessa eri urheilulajissa: muun muassa hiihdossa, palloilulajeissa, yleisurheilussa, pöytätenniksessä, nyrkkeilyssä ja tenniksessä.

## Lentopallo
Virillä on lentopallojoukkue sekä miesten kakkos- että kolmossarjassa. Viri pelasi Suomen mestaruussarjassa 1960- ja 1970-luvulla ja voitti SM -pronssia kaudella 1967–1968.

## Koripallo
Koripallojoukkueita kaudella 2008-2009 on yhteensä kaksitoista. Virin miesten koripallojoukkue pelaa III-divisioonassa ja naisten kaksi joukkuetta pelaavat III-divisioonan läntisessä lohkossa. Juniorijoukkueet pelaavat Koripalloliiton läntisen alueen sarjoissa.

Pirkkalan junioirijoukkueet ovat olleet miltei vuosittain ulkomailla turnauksissa. Tyttöjoukkueista C-94-joukkue menestyi vuonna 2008 Ruotsissa järjestetyssä kansainvälisessä junioriturnauksessa hyvin sijoittuen neljänneksi.

## Jalkapallo
Jalkapallossa Virin joukkue pelasi Vitosen etelä-lohkossa. Joukkue muuttui 2007 Pirkkalan jalkapalloklubin kakkosjoukkueeksi.

## Lähteet

## Aiheesta muualla
* Seuran kotisivut
M/S Stena Nordica

**M/S Stena Nordica** () on Stena Line -varustamon ropax-rahtilaiva, joka liikennöi Ruotsin Karlskronan ja Puolan Gdynian väliä. Laiva voi kuljettaa 405 matkustajaa, joita varten on 80 hyttiä ja 222 vuodetta. Autokansille mahtuu 375 henkilöautoa ja lastikansien pituus on 1&nbsp;949 kaistametriä. Stena Nordican kotisatama on Göteborg, se liikennöi Ruotsin lipun alla ja sillä on ruotsalainen miehistö. Laivalla on kauppa, ravintola, leikkihuone, peliautomaatteja, rahanvaihtotoimisto ja baari, josta on merinäköala.
 
## Käyttöhistoria

18. elokuuta 2000 alus laskettiin vesille ja 13. joulukuuta se luovutettiin Lombard Facilites/ P&O Irish Ferriesin omistukseen, joka rekisteröi aluksen Bahaman lipun alle. Kotisatamaksi tuli maan pääkaupunki Nassau. 8. tammikuuta 2001 alus aloitti P&O Irish Ferriesin Liverpoolin ja Dublinin välisessä liikenteessä. 26. tammikuuta alus sai nimen *European Ambassador*, kun se kastettiin Dublinissa. Marraskuussa 2001 laiva siirtyi Dublinin ja Mostynin välille. 21. huhtikuuta 2004 Stena Carrier Ab osti European Ambassadorin ja rekisteröi sen Ruotsin lipun alle. Kotisatamaksi tuli Göteborg. 23. huhtikuuta alus sai nykyisen *Stena Nordica* -nimensä. Toukokuun alussa laiva aloitti liikennöinnin Karlskronan ja Gdynian välillä. Tammikuun 2008 alusta loppuun alus liikennöi reitillä Dublin–Holyhead, jonka jälkeen alus siirtyi reitille Fishguard–Rosslare. Tältä väliltä alus poistui 11. helmikuuta, jonka jälkeen siirtyi Karlskronan ja Gdynian välille.

## Lähteet

## Aiheesta muualla
*
Keski-Maa roolipeli

**Keski-Maa-roolipeli** () on Iron Crown Enterprises (ICE) -kustantamon kehittämä fantasiaroolipeli, joka sijoittuu J. R. R. Tolkienin luomaan Keski-Maan fantasiamaailmaan. 

## Peruspaketti
Pelin ensimmäinen englanninkielinen laitos ilmestyi vuonna 1984, ja suomeksi se ilmestyi vuonna 1990 Ace pelit Oy:n kustantamana. Se sisälsi sääntökirjan, taulukkokirjan, seikkailukirjan ja kaksi noppaa punaisessa pahvilaatikossa. Ace-pelit julkaisi vuonna 1994 pelin toisen laitoksen, jossa ensimmäisen painoksen kirjat oli nidottu yhdeksi kirjaksi. Lisäksi se sisälsi joitakin muutoksia, kuten esimerkkihahmoja ja lisäsääntöjä.

Sääntömekaniikaltaan Keski-Maa-roolipeli perustuu Roolimestari (Rolemaster) -sääntöjärjestelmään.

## Lisäosat
# Keski-Maan olennot: valikoima eläimiä ja hirviöitä. 1991.
# Keski-Maan valtiaat: osa 1 Kuolemattomat. 1992.
# Keski-Maan kartta

## Seikkailut
# Tharbadin varkaat: roolipeliseikkailu. 1991
# Cardolan: kadonnut valtakunta. 1991.
# Rhudaurin musta maagi. 1991.
# Mustan metsän salaisuus. 1992.
# Rautapiha ja Pohjoinen Gondor. 1991.
# Brii ja hautakerot: roolipeliseikkailu. 1993.

## Aiheesta muualla
* Suomenkielisten ICE-tuotteiden kuvaukset
Brenda Strong

**Brenda Strong** (s. 25. maaliskuuta 1960 Brightwood, Oregon) on yhdysvaltalainen näyttelijä, joka on uransa aikana esiintynyt enimmäkseen televisiossa.

Strong valmistui Arizona State Universitystä ja hänet kruunattiin Miss Arizonaksi vuonna 1980. Hänen ensimmäinen roolinsa oli Billy Crystalin musiikkivideolla ”You Look Marvelous” vuonna 1984. Se johti pieniin rooleihin 1980-luvulla televisiosarjoissa kuten *[[Sairaalan syke (yhdysvaltalainen televisiosarja)|Sairaalan syke]]*, *[[Ihmemies MacGyver]]* ja *[[Cheers (televisiosarja)|Cheers]]*. Strongilla oli merkittävämpiä rooleja vierailevana tähtenä myös sarjoissa *[[Matlock (televisiosarja)|Matlock]]*, *[[Murphy Brown]]*, *[[Kullannuppu]]* ja *[[Twin Peaks]]*.

1990-luvulla Strong näytteli edelleen sivurooleissa. Hän oli vierailevana tähtenä muun muassa sarjoissa *[[Kolmas kivi auringosta]]*, *[[Viiden juttu]]* ja erityisen muistettavasti *[[Seinfeld]]issa*, jossa hän esitti Elainen kilpakumppania Sue Ellen Mischkeä. Strongin pienempiä roolitöitä olivat myös esiintymiset sarjoissa *[[Teho-osasto (televisiosarja)|Teho-osasto]]*, *[[Rooman sheriffi]]* ja *[[Silkkiä ja luoteja]]*.

Strongin 2000-luvun tunnetuin rooli lienee *[[Täydelliset naiset]]* -televisiosarjan kertojaääni Mary Alice Young. Hän esitti myös ''Dallasissa''* *Ann Ewingia. Lisäksi hänellä on ollut pieniä rooleja Warner Brosin draamasarjoissa *[[Seitsemäs taivas (perhedraamasarja)|Seitsemäs taivas]]*, *[[Gilmoren tytöt]]* ja *[[Everwood]]*.  

Strongin elokuvaroolit ovat olleet enimmäkseen sivurooleja, kuten elokuvissa *[[Avaruusboltsit]]*, *[[Punainen lohikäärme]]*, *[[Starship Troopers – universumin sotilaat]]* ja *[[Starship Troopers 2]]*.

Strong on ollut naimisissa Tom Henrin kanssa vuodesta 1989 lähtien. Heillä on yksi lapsi. Strong haki eroa miehestään 14. tammikuuta 2011.

## Aiheesta muualla
*
Guillermo Vilas

**Guillermo Vilas** (s. 17. elokuuta 1952 Buenos Aires) on entinen argentiinalainen ammattilaistenniksen pelaaja. Vilas on tilastojen perusteella kaikkien aikojen paras sellainen tennispelaaja, joka ei ole koskaan ollut maailmanlistan ykköspelaajana. Vilas oli erikoistunut nimenomaan massakentällä pelaamiseen.

## Ura
Vilasista tuli ammattilainen vuonna 1969. Hän oli kymmenen parhaan joukossa kahdeksan vuoden ajan (1974–1982). Ensimmäisen voittonsa hän otti kotikaupungissaan Buenos Airesissa järjestetyn tennisturnauksen, jonka finaalissa hän voitti ruotsalaisen Björn Borgin. Vilasin huippuhetkeksi osui vuosi 1977, jolloin hän voitti sekä Yhdysvaltain että Ranskan avoimet sekä 14 muuta ATP-turnausta. Hänen kauden aikana voittamansa 16 turnausta on säilynyt yhden kauden voittoennätyksenä tähän päivään asti. Kaiken lisäksi hän voitti keväästä aina syksyyn asti ennätykselliset 53 peräkkäistä voittoa massakentillä. Ennätys ylitettiin vasta vuonna 2006, kun espanjalainen Rafael Nadal otti ennätyksen haltuunsa huhtikuun lopulla voitettuaan massalla 54 kertaa peräkkäin. Seuraavana vuonna Vilas voitti Australian avoimet ja uusi voittonsa seuraavana vuonna.

Viimeisen turnauksensa Vilas voitti 27. heinäkuuta 1983 Kitzbühelissä Itävallassa. Hän lopetti ammattilaisuransa vuonna 1989.

## Lähteet
Fresh Cream

**Fresh Cream** on Creamin joulukuussa 1966 julkaistu debyyttialbumi. Se pääsi Britannian listalla kuudennelle sijalle ja Yhdysvalloissa 39. sijalle. Levyn materiaali koostuu oman aikansa popahtavasta rockista sekä blues-covereista.

Brittiläisestä julkaisusta jätettiin pois single "I Feel Free", joka on yhtyeen tunnetuimpia kappaleita. Yhdysvaltojen julkaisuun se sisältyi, mutta siitä puolestaan jätettiin pois "Spoonful". Vuoden 2000 uudelleenjulkaisussa ovat kuitenkin mukana molemmat kappaleet. Kappale "Toad" on mainitsemisen arvoinen, koska se sisältää yhden ensimmäisistä nauhoitetuista rock-rumpusooloista.

Vuonna 2003 Fresh Cream sijoittui Rolling Stone -lehden viidensadan parhaan albumin luettelossa 101. sijalle. 

## Kappaleet
**A-puoli**
#
#*Kappale puuttuu brittipainoksesta.
#
#
#
#
#
#*Kappale puuttuu Amerikan-painoksesta.
**B-puoli**
#
#
#
#
#

## Kokoonpano

*Jack Bruce – laulu, basso, huuliharppu
*Eric Clapton – kitara, laulu
*Ginger Baker – rummut

## Arvostelut
* Allmusic () 

## Lähteet
Alucard

**Alucard** voi tarkoittaa seuraavia:

* Alucard, hahmo vuoden 1943 elokuvassa *[[Son of Dracula]]*
* Alucard, hahmo videopelisarjassa *Castlevania*
* Alucard, hahmo mangasarjassa *[[Hellsing]]*
* Alucard, Gentle Giant -yhtyeen kappale heidän debyyttialbumillaan *[[Gentle Giant (albumi)|Gentle Giant]]*
* Alucard Music, brittiläinen levy-yhtiö
Meditation Garden

**Meditation Garden** on Elvis Presleyn hautapaikka Yhdysvaltain Memphisissä Tennesseessä sijaitsevan kotitilansa Gracelandin takapihalla. Rauhalliseen pieneen puutarhaan on haudattu myös Elviksen äiti Gladys Presley, isä Vernon Presley ja isoäiti Minnie Mae Presley. Lisäksi puistossa on muistomerkki, joka on pystytetty Elviksen kuolleena syntyneen kaksoisveljen Jesse Garon Presleyn muistoksi.

Gracelandissa ja haudoilla vierailee runsaat 600&nbsp;000 kävijää vuosittain. Siellä järjestetään myös Elviksen kuolinpäivänä kynttiläkulkue, johon ottavat osaa kymmenet tuhannet Elviksen ihailijat.
Stephan Fürstner

**Stephan Fürstner** (s. 11. syyskuuta 1987 München) on saksalainen jalkapalloilija, joka edustaa Eintracht Braunschweigia. Fürstnerin pelipaikka on puolustava keskikenttäpelaaja.

Fürstner on Bayern Münchenin kasvatti, joka nostettiin ykkösjoukkueeseen kesällä 2006. Ennen tätä hän oli pelannut vain junioriotteluita ja 20 Regionalliga-ottelua seuran kakkosjoukkueessa. Ykkösjoukkueessa hän debytoi kesän 2006 harjoitusottelussa Red Bull New Yorkia vastaan. Bundesliigassa hän pääsi Bayernin joukkueessa kentälle vain yhdessä ottelussa toukokuussa 2007.

Fürstner edusti Greuther Fürthiä kausina 2009–2015 ja Union Berliniä kausina 2015–2018. Pääsarja Bundesliigassa hän pelasi kaudella 2012–2013. Hän pelasi tuolloin 30 liigaottelua, jotka kaikki avauskokoonpanossa, ja teki maalin maaliskuussa 2013 vierastasapelissä Werder Bremeniä vastaan. Vuodesta 2018 lähtien hän on pelannut 3. Ligassa Eintracht Braunschweigin joukkueessa.

Fürstner on pelannut Saksan alle 19-vuotiaiden maajoukkueessa viisi maaottelua ja alle 21-vuotiaiden maajoukkueessa kaksi maaottelua.

## Lähteet
Daniel Van Buyten

**Daniel Van Buyten** (s. 7. helmikuuta 1978 Chimay, Belgia) on belgialainen jalkapalloilija, joka pelasi kymmenen vuotta Saksan Bundesliigassa Hamburger SV:n ja Bayern Münchenin joukkueissa. Van Buyten on 196 senttimetriä pitkä ja pelipaikaltaan puolustaja.

## Seuraura
Juniorina Van Buyten edusti JS Froidchapellea, Olympic Charleroita, UBS Auvelaisia ja FC Somzeeta. Hän aloitti ammattilaisuransa kaudella 1998–1999, jolloin hän pelasi ensimmäiset ammattilaisottelunsa R. Charleroi SC:n paidassa. Jo seuraavalla kaudella hän siirtyi yhteen Belgian parhaista seuroista, Standard Liègeen. Standardissa Van Buyten vietti kaksi kautta, joiden kummankin aikana hän oli joukkueen vakiokokoonpanoa. Kaudeksi 2001–2002 hän muutti Ranskaan, Marseillen riveihin. Marseillessa hän pelasi kolme kautta, tosin hän vietti vähän aikaa lainalla Englannissa Manchester Cityssä. Kaudeksi 2004–2005 hän siirtyi Hamburger SV:n joukkueeseen, josta kaudeksi 2006–2007 noin 10 miljoonan euron siirtosummalla Bayern Müncheniin. Hän voitti Bayernin riveissä liigamestaruuden neljä kertaa. 

## Maajoukkueura
Belgian maajoukkueessa Van Buyten pelasi 85 ottelua ja teki niissä kymmenen maalia. Hän edusti maataan vuosien 2002 ja 2014 MM-kilpailuissa.

## Seurat ammattilaisuralla

## Lähteet

## Aiheesta muualla
*Van Buyten FootballDatabase-tietokannassa
Yksinäinen matkailija

**Yksinäinen matkailija** (*The Accidental Tourist*) on Lawrence Kasdanin ohjaama yhdysvaltalainen draamaelokuva vuodelta 1988. Se perustuu Anne Tylerin romaaniin *Onnellinen matkamies*. Elokuvassa pääosia esittävät William Hurt, Kathleen Turner ja Geena Davis. Elokuvaa on esitetty Suomessa myös nimellä *Satunnainen matkailija*.

Elokuva oli ehdolla neljään Oscariin, muun muassa parhaasta elokuvasta. Se voitti kuitenkin vain yhden palkinnon, kun Geena Davis palkittiin parhaasta naissivuosasta.

## Juoni
Vastentahtoisesti matkustamaan joutuville suunnattuja matkaoppaita kirjoittavalla Macon Learyllä (Hurt) menee huonosti. Hänen 12-vuotias poikansa on joutunut murhan kohteeksi, minkä seurauksena hänen avioliittonsa on joutunut vaakalaudalle ja vaimo Sarah (Turner) on ottamassa eroa. Kun Leary vielä teloo jalkansa kompastuessaan kotinsa portaissa, hän joutuu omintakeisten sisarustensa luo asumaan. Learyn huonosti käyttäytyvä koira tarvitsee tottelevaisuuskoulutusta, ja niin tylsän ja estoisen Learyn elämään astuu eläväinen koira-ammattilainen Muriel (Davis). Kun  Sarah saa tietää tästä, hän yrittää palata Learyn luo. Työmatkalla Pariisissa Leary yllättäen löytää Murielin samasta hotellista kanssaan. Selkänsä loukattuaan hän saa Pariisiin hoitajakseen myös vaimonsa, ja kolmiodraama tulee puheeksi. Leary ei halua käsitellä aihetta ja yrittää poistua hotellihuoneesta aamuyöllä matkalaukkuineen. Sarah herää, ja Leary kertoo jättävänsä hänet ja palaavansa Murielin luo.

## Näyttelijät

## Palkintoja
### [[Oscar]]it
*Paras naissivuosa: Geena Davis
Ehdokkaana:
*Paras elokuva
*Paras sovitettu käsikirjoitus: Frank Galati, Lawrence Kasdan
*Paras elokuvamusiikki: John Williams
### [[BAFTA]]t
Ehdokkaana:
*Paras sovitettu käsikirjoitus: Frank Galati, Lawrence Kasdan
### [[Golden Globe]]t
Ehdokkaana:
*Paras draamaelokuva
*Paras elokuvamusiikki: John Williams
## Vastaanotto
*Helsingin Sanomien* Mikael Fräntin mielestä *Yksinäinen matkailija* ei yllätä dramaattisilla käänteillä enempää kuin sen pohjana oleva Anne Tylerin romaanikaan. Sen olennaisena teemana hän näkee ”samankaltaisuuden dialektiikan”: ihminen ei pääse irti toimintatavoistaan, asenteistaan tai minuudestaan olipa hän missä päin maailmaa tahansa. Elokuva on hänestä kuin arvokas timantti, jonka annetaan välkkyä vain äärimmäisen harvakseltaan. Fränti kehui ensi-ilta-arviossaan erityisesti William Hurtia, jonka katsoi olevan ”täydellisesti sisällä hänelle sopivassa roolissa”.

## Lähteet
Liemikilpikonna

**Liemikilpikonna** (*Chelonia mydas*) on suurikokoinen merikilpikonnalaji.  Sitä käytettiin aikoinaan kilpikonnaliemen raaka-aineena, mistä se on saanut suomenkielisen nimensä.

## Ulkonäkö ja koko
Liemikilpikonna kasvaa enimmillään noin 1,2 metrin pituiseksi ja 200 kg:n painoiseksi. Sillä on sydämenmuotoinen kuori, pieni pää ja jaloissa vain yksi voimakas varvas. Väritys vaihtelee. Poikasilla on yleensä musta kuori, valkoinen rintapanssari ja valkoiset reunat kuoressa ja raajoissa. Aikuisen kuori on sileä, vaalean- tai tummanruskea, jossa on tummia laikkuja. Rintapanssarin väri vaihtelee valkoisesta vaaleankeltaiseen. Aikuisen pää on ruskea ja siinä on keltaisia kuvioita.

## Levinneisyys ja elinympäristö
Liemikilpikonnan levinneisyysalue on 40°N ja 40°S leveyspiirien välillä. Sitä esiintyy trooppisilla ja vähäisemmässä määrin subtrooppisilla vesillä (Välimeri sekä Tyynimeri, Intian valtameri ja Atlantin valtameri). Ne vaeltavat pitkiä matkoja.

## Elintavat ja suojelu
Liemikilpikonnan tyypillinen elinkaari on samanlainen kuin muilla merikilpikonnalajeilla; naaraat munivat useita pesueita lisääntymisvuoden aikana, kussakin pesueessa on noin sata munaa. Poikaset kuoriutuvat noin  6–8 viikon kuluttua. Poikasen sukupuoli määräytyy sen mukaan missä lämpötilassa muna on ollut. Kuoriuduttuaan poikaset lähtevät pesimärannalta ja viettävät ensimmäiset vuodet pelagisella vyöhykkeellä, ennen kuin ne siirtyvät rannikkoalueille, missä ne siirtyvät kasvisravintoon ja kasvavat sukukypsiksi asti. Aikuiset liemikilpikonnat vaeltavat pesimä- ja ruokailualueiden välillä 2–4 vuoden välein.

Liemikilpikonnien arvioidaan saavuttavan sukukypsyyden 15–50 vuoden iässä. Lisääntymisikä voi jatkua yli 30 vuotta, joten sukupolvien tyypilliseksi pituudeksi uhanalaisarvioissa määritettiin 45 vuotta.

Laji on ollut pitkään uhanalainen, varsinkin sen Tyynenmeren populaatiot. Nykyisin Kansainvälinen luonnonsuojeluliitto eli IUCN on luokitellut liemikilpikonnan  elinvoimaiseksi lajiksi. Liemikilpikonnat ovat kuitenkin edelleen erittäin alttiita ihmisen aiheuttamille uhille, kuten pyydystämiselle tarkoituksella tai sivusaaliina, törmäyksille merialusten kanssa, elinympäristöjen menetykselle ja heikkenemiselle, saasteille, taudeille ja ilmastonmuutokselle. Eri tekijät uhkaavat lajin populaatioita eri alueilla. Ilmastonmuutoksen takia suhteettoman suuri osuus kuoriutuvista poikasista on naaraita, koska koiraat vaatisivat kehittyäkseen viileämmän pesäpaikan. Merenpinnan nousu ja matkailun lisääntyminen vähentävät sopivia pesärantoja. Merikilpikonnia takertuu rannikon kalastusvälineisiin, useimmiten verkkoihin, pitkäsiimoihin ja trooliverkkoihin. Vaikka tahallinen metsästys on vähenemässä, sitä harjoitetaan tietyillä alueilla edelleen.

Liemikilpikonnia ja niiden munia on pyydystetty satojen vuosien ajan. Niitä käytettiin kilpikonnaliemen raaka-aineena.

## Lähteet
Viisikulmioluku

**Viisikulmioluku**  on positiivinen kokonaisluku, joka on muotoa \frac{n(3n - 1)}{2}, jossa *n* on positiivinen kokonaisluku. Esimerkiksi 12 on viisikulmioluku, koska \frac{3(3\cdot 3 - 1)}{2} = 12.

Viisikulmioluku saa nimensä siitä, että sen osoittamasta määrästä pisteitä voidaan muodostaa viisikulmion muotoinen kuvio. Viisikulmioluku on yksi monikulmioluvuista.

Kymmenen ensimmäistä viisikulmiolukua ovat 1, 5, 12, 22, 35, 51, 70, 92, 117 ja 145.

Viisikulmioluvuille on olemassa generoiva funktio \frac{x(2x+1)}{(1-x)^3} = x+5x^2+12x^3+22x^4+35x^5+\ldots

Jokainen *n*:s viisikulmioluku on 1/3 (3*n*−1):nnestä kolmioluvusta: p_n = \frac{T_{3n-1}}{3}.

## Lähteet

## Aiheesta muualla

* Wolfram MathWorld: Pentagonal number
Brendon McNichol

**Brendon McNichol** on yhdysvaltalainen kitaristi. Hän soittaa usein myös lap steel -kitaraa. Brendon tunnetaan parhaiten entisenä Queens of the Stone Agen kitaristina, jossa hän oli vuosina 2000–2002. Muita hänen yhtyeitään ovat Masters of Reality ja Rattlebone.

1990-luvun alussa Brendon asui Hollywoodissa, Kaliforniassa. Hän aloitti soittamaan yhdessä kämppäkaverinsa Roger Deeringin kanssa, joka soitti bassoa sekä rumpali Kerry Furlongin kanssa. Kerry ja Brendon perustivat yhtyeen ja esiintyivät aluksi nimellä *The Drills*, mutta myöhemmin he vaihoivat nimeksi *Rattlebone*. Rattlebone julkaisi 5-raitaisen EP:n vuonna 1991. EP:n tuotti Dave Jerden. Brandon jätti Rattlebonen vuonna 1995.

Vuonna 1996 Brendon liittyi Masters of Realityyn, jonka johtohahmo oli Chris Goss. Brendon esiintyi heidän kanssaan kiertueilla ja live-albumilla *How High On The Moon: Live At The Viper Room*. Vuonna 2000 Joshua Homme tarvitsi toista kitaristia Queens of the Stone Agen kiertueelleen ja pyysi apua Chris Gossilta. Chris suositteli Brendonia. Brendon liittyi yhtyeeseen ja soitti keikoilla myös pianoa ja lap steel -kitaraa. Kiertueiden lisäksi hän oli mukana nauhoittamassa joitain Queens of the Stone Agen kappaleita studiossa. Brendon erosi Queens of the Stone Agesta hieman Songs for the Deaf -albumin nauhoitusten jälkeen. Nykyään Brendon työskentelee kitaroiden valmistajana.
Timo Hildebrand

**Timo Hildebrand** (s. 5. huhtikuuta 1979 Worms, Rheinland-Pfalz, Saksa) on saksalainen jalkapallomaalivahti, joka edusti pisimpään VfB Stuttgartia.

Hildebrand on Stuttgartin kasvatti. Hän pelasi ensimmäiset liigaottelunsa seuran ykkösjoukkueessa kaudella 1999–2000. Kaudesta 2000–2001 lähtien hän oli joukkueen selkeä ykkösmaalivahti. Heinäkuussa 2007 hän siirtyi espanjalaisen Valencian riveihin. Toisena kautenaan Valenciassa hän ajautui ongelmiin valmentaja Unai Emeryn kanssa ja lopulta 4. joulukuuta 2008 Hildebrand vapautettiin sopimuksestaan. Myöhemmin samassa kuussa hän teki sopimuksen saksalaisen Hoffenheimin kanssa. Sopimuksen loputtua hän siirtyi portugalilaiseen Sporting CP:hen. Yksivuotisen sopimuksen loputtua hän jätti seuran. Hildebrand teki kesken kauden 2011–2012 sopimuksen saksalaisen Schalke 04:n kanssa.

Saksan maajoukkueessa Hildebrand debytoi huhtikuussa 2004 Romaniaa vastaan pelatussa ottelussa. Hän kuului joukkueen kokoonpanoon EM-kilpailuissa 2004, Maanosaliittojen cupissa 2005 ja MM-kilpailuissa 2006.

## Lähteet

## Aiheesta muualla

*Hildebrand FootballDatabase-tietokannassa
Tuure

**Tuure** on miehen nimi.

Nimi Tuure tulee Norjan tarustosta. Alkuperäinen norjalainen kirjoitusasu oli *[[Tyr]]*, josta on nykynorjaksi muotoutunut *Tor*. Tästä on tullut Ruotsiin nimi *Tore*, josta puolestaan Suomeen nimi Tuure, Ture. Tyr oli Norjan tarustossa sodan ja oikeuden jumala, aseenaan hänellä oli miekka.

Vuoden 2019 loppuun mennessä Suomessa oli Digi- ja väestötietoviraston tietojen mukaan 3&nbsp;085 henkilöä saanut nimekseen Tuure ja 807 nimen Ture.

Tuuren nimipäivä on 28. huhtikuuta. Samalla päivällä nimi esiintyy suomenruotsalaisessa kalenterissa muodossa *Ture*.

## Tunnettuja Tuureja ja Tureja
*Ture Ara, suomalainen oopperalaulaja, iskelmälaulaja ja joogaopettaja
*Ture J:son Arne, ruotsalainen arkeologi
*Ture Axelsson, suomalainen meloja
*Ture Gabriel Bielke, ruotsalainen sotilas, poliitikko ja valtaneuvos
*Tuure Boelius, suomalainen tubettaja, laulaja ja näyttelijä
*Ture Brommels, suomalainen jääkäriluutnantti ja farmaseutti
*Ture Erno, suomalainen jääkärieverstiluutnantti
*Tuure Happonen, suomalainen jääkärialiupseeri
*Tuure Himanka, suomalainen näyttelijä
*Ture Hollstén, suomalainen kansanedustaja (RKP)
*Tuure Holopainen, kulttuurineuvos ja -johtaja, päätoimittaja 
*Ture Janson, suomalainen toimittaja ja kirjailija
*Ture Johannisson, ruotsalainen kielitieteilijä
*Tuure Junnila, suomalainen poliitikko (Kokoomus)
*Ture Junttu, suomalainen näyttelijä
*Tuure Kilpeläinen, suomalainen muusikko
*Tuure Koski, suomalainen basisti
*Tuure Lehén, suomalainen poliitikko (SKP)
*Ture Waldemar Lindeberg, tilanomistaja ja maanviljelysneuvos
*Tuure Mentula, suomalainen diplomaatti
*Tuure Mäntynen, jalkapalloilija
*Ture Nerman, ruotsalainen sosialistipoliitikko, toimittaja ja kirjailija
*Tuure Nieminen, suomalainen mäkihyppääjä
*Tuure Niskanen, suomalainen mestaripelimanni
*Ture Reinhold Nordenstreng, suomalainen Venäjän armeijan kenraalimajuri
*Tuure Peitsara, suomalainen rautatievirkamies ja suomentaja
*Ture Rangström, ruotsalainen säveltäjä
*Ture Ryberg, ruotsalainen arkkitehti
*Tuure Salo, suomalainen poliitikko (LKP), Rovaniemen ent. kaupunginjohtaja
*Tuure Siira, suomalainen jalkapalloilija
*Ture Stenberg, ruotsalainen arkkitehti
*Tuure Taskinen, suomalainen näyttelijä
*Tuure Vapaavuori, suomalainen lähetysjohtaja ja kirjailija
*Tuure Vierros, suomalainen kirjailija
*Ture Birger Wegelius, suomalainen pappi ja valtiopäivämies
*Ture Ödlund, ruotsalainen curlingpelaaja

## Kuvitteellisia Ture-nimisiä

* Ture Sventon, suom. Totte Svensson, ruotsalainen salapoliisi Äke Holmbergin lastenkirjoissa

## Tuure ja Ture sukunimenä

*Askia Mohammad Ture, Songhain valtion johtaja 1400/1500-luvulla
*Leila Tuure, suomalainen kirjailija

## Nimen muita merkityksiä

*Tuure, timoteilajike

## Lähteet
European Film Awards: Vuoden elokuva

**European Film Awards: Vuoden elokuva** on yksi Euroopan elokuva-akatemian jakamista European Film Awards -palkinnoista. Se jaetaan vuoden parhaalle eurooppalaiselle elokuvalle. 

## Palkitut
### 1980- ja 1990-luvut
* 1988: ''Lyhyt elokuva tappamisesta'' (*Krótki film o zabijaniu*), ohjaaja Krzysztof Kieślowski
* 1989: ''Usvainen maisema'' (*Topio stin omichli*), ohjaaja Theó Angelópoulos
* 1990: ''Avoimet ovet'' (*Porte aperte*), ohjaaja Gianni Amelio
* 1991: ''Riff Raff'' (*RiffRaff*), ohjaaja Ken Loach
* 1992: ''Varastetut lapset'' (*Il Ladro di bambini*), ohjaaja Gianni Amelio
* 1993: *[[Urga (elokuva)|Urga]]*, ohjaaja Nikita Mihalkov
* 1994: *[[Lamerica]]*, ohjaaja Gianni Amelio
* 1995: *[[Maa ja vapaus (elokuva)|Maa ja vapaus]]* (*Land and Freedom*), ohjaaja Ken Loach
* 1996: *[[Breaking the Waves]]*, ohjaaja Lars von Trier
* 1997: ''Housut pois!'' (*The Full Monty*), ohjaaja Peter Cattaneo
* 1998: ''Kaunis elämä'' (*La Vita é Bella*), ohjaaja Roberto Benigni
* 1999: ''Kaikki äidistäni'' (*Todo sobre mi madre*), ohjaaja Pedro Almodóvar

### 2000-luku
* 2000: *[[Dancer in the Dark]]*, ohjaaja Lars von Trier
* 2001: *[[Amélie]]* (*Le Fabuleux destin d'Amélie Poulain*), ohjaaja Jean-Pierre Jeunet
* 2002: ''Puhu hänelle'' (*Hable con ella*), ohjaaja Pedro Almodóvar
* 2003: *[[Good bye, Lenin!]]*, ohjaaja Wolfgang Becker
* 2004: ''Suoraan seinään'' (*Gegen die Wand*), ohjaaja Fatih Akın
* 2005: *[[Kätketty]]* (*Caché*), ohjaaja Michael Haneke
* 2006: ''Muiden elämä'' (*Das Leben Der Anderen*), ohjaaja Florian Henckel von Donnersmarck
* 2007: ''4 kuukautta, 3 viikkoa, 2 päivää'' (*4 luni, 3 săptămâni şi 2 zile*), ohjaaja Cristian Mungiu
* 2008: ''Gomorra'', ohjaaja Matteo Garrone
* 2009: ''Valkoinen nauha'' (*Das Weisse Band*), ohjaaja Michael Haneke

### 2010-luku
* 2010: ''The Ghost Writer'', ohjaaja Roman Polański
* 2011: *[[Melancholia]]*, ohjaaja Lars von Trier
* 2012: ''Rakkaus'' (*Amour*), ohjaaja Michael Haneke
* 2013: *[[Suuri kauneus]]* (*La grande bellezza*), ohjaaja Paolo Sorrentino
* 2014: *[[Ida (elokuva)|Ida]]*, ohjaaja Paweł Pawlikowski
* 2015: *[[Youth]]*, ohjaaja Paolo Sorrentino
* 2016: *[[Isäni Toni Erdmann]]* (*Toni Erdmann*), ohjaaja Maren Ade
* 2017: *[[The Square]]*, ohjaaja Ruben Östlund
* 2018: *[[Zimna wojna]]*, ohjaaja Paweł Pawlikowski
* 2019: *[[The Favourite]]*, ohjaaja Giórgos Lánthimos

### 2020-luku
* 2020: *[[Yhdet vielä (elokuva)|Yhdet vielä]]*, ohjaaja Thomas Vinterberg
* 2021: *[[Quo vadis, Aida?]]*, ohjaaja Jasmila Žbanić
* 2022: *[[Triangle of Sadness]]*, ohjaaja Ruben Östlund
* 2023: *[[Putoamisen anatomia]]*, ohjaaja Justine Triet.

## Lähteet

## Aiheesta muualla
*Virallinen sivusto